„Zatancujme si“ – tento názov patril Krajskej súťažnej prehliadke sólistov tanečníkov a regionálnej prehliadke detských folklórnych súborov, konanej v nedeľu 14. apríla 2013 
od 15.00 h v kultúrnom dome Trenčianska Turná.

	Prehliadku pripravilo Trenčianske osvetové stredisko v zriaďovateľskej pôsobnosti Trenčianskeho samosprávneho kraja spolu s Obecným úradom v Trenčianskej Turnej.

	Trenčianska Turná je rázovitá obec s bohatými ľudovými tradíciami, pestrosťou kroja, ľudovou piesňou či tancom. Nie je náhoda, že krajské a regionálne folklórne prehliadky sa konajú práve v tejto obci.

	Poslaním podujatia bolo aktivizovať vedúcich a členov folklórnych kolektívov k samostatným výstupom, k vyhľadávaniu, spracúvaniu a interpretácii tanečného i hudobno-folklórneho materiálu. U detí rozvíjať lásku k folklóru, popularizovať výchovu ľudovým umením a poukazovať na jej význam v komplexnej výchove ako i na nadväznosť tvorby medzi detskými a mládežníckymi súbormi.
	Umožniť prezentovať výsledky svojej práce na verejnosti, konfrontovať ich s výsledkami iných a zároveň hlbšie spoznávať ľudové klenoty našich predkov a samotných divákov zoznámiť s hodnotami ľudovej piesne a tanca.
	Ako už býva zvykom, každá súťaž má svoju odbornú porotu, ktorá posúdi výkony súťažiacich a nebolo to inak ani teraz. Súťažnú prehliadku hodnotili:
PaedDr. Angela Vargicová – pedagogička ZUŠ v Bratislave,
Mgr. art. Agáta Krausová ArtD. – pedagogička, Univerzita Konštantína Filozofa v Nitre,
Mgr. art. Lenka Šutorová-Konečná ArtD. – tanečná pedagogička, choreografka FS, 
pracovníčka Centra tradičnej kultúry v Myjave.

	Prehliadky sa zúčastnilo približne 290 účinkujúcich (z toho 5 DFS, kde dva DFS mali veľké aj malé deti, 6 párov sólistov tanečníkov, 5 ĽH) rozdelených do dvoch súťažných prehliadok nasledovne:

SÓLISTI TANEČNÍCI – krajská súťažná prehliadka:

1.	Miroslav Hanák, Diana Ďuricová (B) – verbunk a čardáš z Priepasného		
	(FS Brezová, Brezová pod Bradlom) 
2.	Ondrej Pagáč, Marcela Gáliková (B) – verbunk a čardáš podľa Jara Dudíka 	
	(FS Brezová, Brezová pod Bradlom)
3.	Jakub Kopecký, Alžbeta Švajdová (C) – tance z Drietomskej doliny		
	(FS Nadšenci Trenčín)
4.	Ondrej Mišík, Dorota Mišíková (C) – verbunk a čardáš z Trenčianskej Turnej	
	(neorganizovaní Trenčín)
5.	Marek Firic, Daniela Satinová (C) – čardáš 					
	(FS Konôpka Dohňany)
6.	Jakub Ďuráči, Hana Mišíková (D) – Spod Ostrého vrchu				
	(DFS Kornička Trenčín)

DETSKÉ FOLKLÓRNE SÚBORY – regionálna súťažná prehliadka:

1.	DFS BYSTEREC Mníchova Lehota – Hráme sa na remeslá 			
2.	DFS ČAJKA – malé deti Horná Súča – Ako sme húsky pásli 			
3.	DFS ČAJKA – veľké deti  Horná Súča – Ako sa deti hrali na fašiangy 	
4.	DFS KORNIČKA – základná zostava Trenčín – Húščari 				
5.	DFS KORNIČKA – prípravka Trenčín – V Trenčíne na hrade 			
6.	DFS KORNIČKA – predprípravka Trenčín – Seje Peter proso 			
7.	DFS LATOVČEK Dolná Súča – Detské hry na lúke 				
8.	DFS ŠTVORLÍSTOK Trenčianska Turná – Obrázky z Patlíkovej 			 

VYHODNOTENIE

Porota rozdelila DFS do troch pásiem – zlatého, strieborného a bronzového a odporučila na postup do ďalších kôl:

SÓLISTI TANEČNÍCI – krajská súťaž a prehliadka:

Miroslav Hanák, Diana Ďuricová (B) – postup na celoštátnu súťaž
Ondrej Pagáč, Marcela Gáliková (B) – postup na celoštátnu súťaž
Jakub Kopecký, Alžbeta Švajdová (C) – postup na celoštátnu súťaž
Ondrej Mišík, Dorota Mišíková (C) – postup na celoštátnu súťaž
Jakub Ďuráči, Hana Mišíková (D) – postup na celoštátnu súťaž

Marek Firic, Daniela Satinová (C) – diplom za účasť

DETSKÉ FOLKLÓRNE SÚBORY – regionálna súťaž a prehliadka:

ZLATÉ PÁSMO:

DFS Kornička Trenčín – základná zostava – zlaté pásmo s postupom na krajskú prehliadku
DFS Kornička Trenčín – prípravka – zlaté pásmo
DFS Kornička Trenčín – predprípravka – zlaté pásmo 

STRIEBORNÉ PÁSMO:

DFS Bysterec Mníchova Lehota – strieborné pásmo s postupom na krajskú prehliadku

BRONZOVÉ PÁSMO:

DFS Čajka Horná Súča – veľké deti 
DFS Čajka Horná Súča – malé deti 
DFS Latovček Dolná Súča 
DFS Štvorlístok Trenčianska Turná 

POSTUP do Krajskej prehliadky detských folklórnych súborov:
DFS Kornička Trenčín s tancom „Húščari“
DFS Bysterec Mníchova Lehota s pásmom „Hráme sa na remeslá“

Všetkým postupujúcim držíme palce v ďalších  súťažných kolách, ktoré sa uskutočnia:
-	Krajská prehliadka detských folklórnych súborov: 27. apríla 2013 o 12.00 h 
	v Dome kultúry SNP v Zemianskych Kostoľanoch, okres Prievidza

-	Celoštátna súťaž a prehliadka sólistov tanečníkov v ľudovom tanci s medzinárodnou účasťou ŠAFFOVA OSTROHA 2013: 24. 5. – 26. 5. 2013 v Dlhom Klčove